ai4bharat/Pralekha huggingface dataset:
প্রধানমন্ত্রীরদপ্তর
হাঙ্গেরির প্রধানমন্ত্রী ভিক্টর অরবানের সঙ্গে প্রধানমন্ত্রী'র টেলিফোনে কথা
নতুন দিল্লি, ০৯ মার্চ, ২০২২
প্রধানমন্ত্রী শ্রী নরেন্দ্র মোদী আজ হাঙ্গেরির প্রধানমন্ত্রী ভিক্টর অরবানের সঙ্গে টেলিফোনে কথা বলেছেন।
দুই দেশের প্রধানমন্ত্রী ইউক্রেনের বর্তমান পরিস্থিতি নিয়ে আলোচনা করেন এবং অবিলম্বে যুদ্ধবিরতি করে, কূটনীতি ও আলাপ আলোচনায় ফিরে আসা নিশ্চিত করার প্রয়োজনীয়তার বিষয়ে সহমত পোষণ করেছেন।
প্রধানমন্ত্রী ইউক্রেন - হাঙ্গেরি সীমান্ত দিয়ে ৬ হাজারের বেশি ভারতীয় নাগরিককে সরিয়ে নিয়ে যাওয়ার সুবিধা দেওয়ার জন্য শ্রী অরবান এবং তাঁর সরকারকে তাঁর আন্তরিক ধন্যবাদ জানান। প্রধানমন্ত্রী অরবান ইউক্রেন থেকে ফিরে যাওয়া ভারতীয় মেডিকেল শিক্ষার্থীদের জন্য তাঁর শুভেচ্ছা জানিয়েছেন এবং বলেছেন যে, তারা চাইলে হাঙ্গেরিতে তাদের পড়াশোনা চালিয়ে যেতে পারেন। প্রধানমন্ত্রী শ্রী মোদী এই উদার প্রস্তাবের জন্য হাঙ্গেরির প্রধানমন্ত্রীর প্রশংসা করেন।
উভয় দেশের প্রধানমন্ত্রী ক্রমবর্ধমান জটিল পরিস্থিতিতে যোগাযোগ রক্ষা এবং সংঘাতের অবসান ঘটাতে তাদের প্রচেষ্টা অব্যাহত রাখতে সম্মত হয়েছেন।
CG/SS/SKD/
(
প্রধানমন্ত্রীরদপ্তর
প্রধানমন্ত্রীর সঙ্গে মুসলিম ওয়ার্ল্ড লীগের মহাসচিবের সাক্ষাৎ
নয়াদিল্লি, ১১ জুলাই, ২০২৩
প্রধানমন্ত্রী শ্রী নরেন্দ্র মোদীর সঙ্গে আজ মুসলিম ওয়ার্ল্ড লীগের মহাসচিব শেখ ডঃ মহম্মদ বিন আব্দুলকরিম আল-ইশা সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “প্রধানমন্ত্রী নরেন্দ্র মোদী মুসলিম ওয়ার্ড লীগের মহাসচিব এবং অর্গানাইজেশন অফ মুসলিম স্কলার্স – এর চেয়ারম্যান শেখ ডঃ মহম্মদ বিন আব্দুলকরিম আল-ইশার সঙ্গে সাক্ষাৎ করেছেন। বিভিন্ন মতাবলম্বী দের মধ্যে সম্প্রীতি ও শান্তির প্রসার ঘটানো এবং মানবজাতির উন্নয়নে কাজ করা সহ নানা বিষয় নিয়ে তাঁদের মধ্যে গভীর আলোচনা হয়েছে”।
CG/CB/SB
(
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী স্কুল শিক্ষার জন্য সুসংহত অনলাইন জংশন ‘শগুন’-এর সূচনা করলেন
নয়াদিল্লি, ২৮ অগাস্ট, ২০১৯
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বিদ্যালয় শিক্ষার জন্য বিশ্বের অন্যতম বৃহৎ সুসংহত অনলাইন জংশন ‘শগুন’-এর সূচনা করলেন আজ নতুন দিল্লিতে। মানবসম্পদ উন্নয়ন প্রতিমন্ত্রী শ্রী সঞ্জয় শামরাও ধোত্রেও অনুষ্ঠানে উপস্থিত ছিলেন।
‘স্কুল এডুকেশন শগুন’  একটি দূরপ্রসারী উদ্যোগ যা ভারত সরকার এবং সব রাজ্য ও কেন্দ্রশাসিত অঞ্চলের বিদ্যালয় শিক্ষা এবং সাক্ষরতা দপ্তরগুলির বিভিন্ন কর্মকাণ্ড সংক্রান্ত সব অনলাইন পোর্টাল এবং ওয়েবসাইটগুলির একটি জংশন তৈরি করা। এর লক্ষ্য, বিদ্যালয় শিক্ষার উন্নতি।
অনুষ্ঠানে শ্রী পোখরিয়াল বলেন, ‘শগুন’ শব্দটি দুটি শব্দ মিশিয়ে তৈরি। তার একটি হল ‘শালা’ যার মানে বিদ্যালয় এবং ‘গুণবত্তা’ যার মানে গুণ। এই বিভিন্ন ওয়েবসাইট এবং পোর্টালের অনলাইন জংশনটি একটিমাত্র মঞ্চ হিসেবে কাজ করবে যাতে বিদ্যালয় সংক্রান্ত সমস্ত তথ্য পাওয়া যাবে। এর মাধ্যমে শিক্ষাক্ষেত্রের পরিবর্তন ঘটাতে ইতিবাচক ভূমিকা নিশ্চিত করা যাবে।
তিনি জানান, ১,২০০টি কেন্দ্রীয় বিদ্যালয়, ৬০০টি নবোদয় বিদ্যালয়, ১৮,০০০ অন্য সিবিএসই অনুমোদিত বিদ্যালয়, ৩০টি এসসিইআরটি, এনটিসিই অনুমোদিত ১৯,০০০ সংগঠন এবং অন্যরা এই ‘শগুন’-এর অধীন। ১৫ লক্ষ স্কুলের রিপোর্ট কার্ড পাওয়া যাবে এই জংশনে। প্রায় ৯২ লক্ষ শিক্ষক এবং ২৬ কোটি ছাত্রছাত্রীকে যুক্ত করবে এই পোর্টাল।
তিনি আরও বলেন, অভিভাবক, সাধারণ মানুষ, বিদ্যালয় প্রধান, শিক্ষক, ছাত্র, নীতিপ্রণেতা, আধিকারিক এবং গবেষকরা প্রভূত পরিমাণে উপকৃত হবেন তথ্যের এই উৎস থেকে।
শ্রী পোখরিয়াল জানান, ওয়েবসাইট থেকে জানা যাবে কাছাকাছি কোন বিদ্যালয় আছে, কত দূরত্ব, আকাশপথেই বা দূরত্ব কত, যার ফলে নীতিপ্রণেতা নীতি প্রণয়নের সময় প্রয়োজনীয় তথ্য পাবেন।
মন্ত্রী ‘ইন্টিগ্রেটেড ন্যাশনাল স্কুল এডুকেশন ট্রেজারি  গঠন করার কথা ঘোষণা করেন।
অনুষ্ঠানে ‘শগুন’-এর নানা বৈশিষ্ট্য এবং সুবিধা সম্বলিত একটি পুস্তক প্রকাশিত হয়।
অনুষ্ঠানে মানবসম্পদ উন্নয়ন প্রতিমন্ত্রী শ্রী সঞ্জয় শামরাও ধোত্রে বলেন, এই নতুন মঞ্চটি সব বিদ্যালয় সংক্রান্ত তথ্য পাওয়ার একমাত্র জায়গা।
বিদ্যালয় শিক্ষা এবং সাক্ষরতা দপ্তরের সচিব শ্রীমতী রীনা রায় এবং মন্ত্রকের অন্য আধিকারিকরাও উপস্থিত ছিলেন অনুষ্ঠানে।
SSS/AP/DM
(Visitor Counter : 172
নীতিআয়োগ
কেন্দ্রীয় মন্ত্রী অশ্বিনী বৈষ্ণব নীতি আয়োগের ফিনটেক ওপেন সামিটের সূচনা করেছেন
নয়াদিল্লি, ০৭ ফেব্রুয়ারি, ২০২২
আর্থিক প্রযুক্তি-নির্ভর শিল্প সংস্থাগুলির গুরুত্ব তুলে ধরতে ফোন পে, এডব্লিউএস এবং ইওয়াই সংস্থার সঙ্গে সহযোগিতায় নীতি আয়োগ তিন সপ্তাহ ধরে ভার্চ্যুয়াল ‘ফিনটেক ওপেন’ সামিট আয়োজন করেছে। আজ থেকে ২৮শে ফেব্রুয়ারি পর্যন্ত ভার্চ্যুয়াল এই সম্মেলন চলবে। কেন্দ্রীয় রেল, যোগাযোগ তথা তথ্য প্রযুক্তি মন্ত্রী শ্রী অশ্বিনী বৈষ্ণব আজ এই সম্মেলনের সূচনা করেন। অনুষ্ঠানে নীতি আয়োগের ভাইস চেয়ারম্যান ডঃ রাজীব কুমার উপস্থিত ছিলেন।
ফিনটেক ওপেন সামিট দেশে এ ধরনের প্রথম উদ্যোগ, যেখানে নিয়ন্ত্রণকারী সংস্থা, আর্থিক প্রযুক্তি সম্পর্কিত পেশাদার, শিল্পপতি, স্টার্টআপ সংস্থাগুলিকে এক মঞ্চে নিয়ে আসা হয়েছে। অনুষ্ঠানের সূচনা করে শ্রী বৈষ্ণব বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে আমরা স্বাস্থ্য পরিষেবা, লজিস্টিক ও অন্যান্য ক্ষেত্রের জন্য কোউইন এবং ইউপিআই – এর মতো অবাধ ডিজিটাল প্ল্যাটফর্ম গড়ে তুলতে বিশ্বাসী। সরকারি বিনিয়োগে এমন একটি অবাধ ডিজিটাল প্ল্যাটফর্ম গড়ে তোলা হচ্ছে, যেখানে বেসরকারি সংস্থা, স্টার্টআপ ও ডেভেলপাররা যোগ দিতে পারবেন। সেই সঙ্গে, বিভিন্ন বিষয়ে অভিনব সমাধানসূত্রের হদিশ দেবেন। উদাহরণ-স্বরূপ শ্রী বৈষ্ণব বলেন, বর্তমানে ২৭০টি ব্যাঙ্ক ইউপিআই – এর মাধ্যমে পারস্পরিক যোগসূত্র গড়ে তুলেছে। এমন অনেক শিল্পোদ্যোগ ও স্টার্টআপ রয়েছে, যারা ডিজিটাল ক্ষেত্রে সমাধানসূত্রের হদিশ দিচ্ছে। এ ধরনের প্রয়াস দেশে আর্থিক প্রযুক্তি ক্ষেত্রের প্রসারে সহায়ক হচ্ছে।
নীতি আয়োগের ভাইস চেয়ারম্যান ডঃ রাজীব কুমার বলেন, সাধারণ মানুষের কাছে সহজেই আর্থিক পরিষেবা পৌঁছে যাওয়ার ফলে দেশে ডিজিটাইজেশনের পরিধি ক্রমশ বাড়ছে। তিনি আরও বলেন, ডিজিটাল পদ্ধতিতে মাশুল প্রদান ব্যবস্থার সম্প্রসারণ ভারতকে সমৃদ্ধ ও আর্থিক দিক থেকে শক্তিশালী হওয়ার ক্ষেত্রে অত্যন্ত গুরুত্বপূর্ণ। আর্থিক প্রযুক্তি ক্ষেত্রের ক্রমউত্থান আর্থিক অন্তর্ভুক্তিকরণ প্রক্রিয়াকে ত্বরান্বিত করেছে। তিন সপ্তাহের এই ভার্চ্যুয়াল সামিটে আর্থিক প্রযুক্তি ক্ষেত্রে আরও সৃজনশীল চিন্তাভাবনার সমাবেশ ঘটবে বলে ডঃ কুমার আশা প্রকাশ করেন।
ফিনটেক ওপেন সামিটের মূল তিনটি বিষয় হ’ল – আর্থিক প্রযুক্তি-নির্ভর শিল্প সংস্থাগুলির জন্য এক উদার অনুকূল পরিবেশ গড়ে তুলতে উৎসাহিত করা; উদ্ভাবন ও অগ্রগতিতে সহায়ক হওয়া এবং আর্থিক অন্তর্ভুক্তিকরণ সুনিশ্চিত করা। ভার্চ্যুয়াল এই সামিটে বিশিষ্ট বক্তাদের মধ্যে রয়েছেন – ইনফোসিস সংস্থার সহ-প্রতিষ্ঠাতা নন্দন নিলেকানি, নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত, পলিসি বাজার সংস্থার মুখ্য কার্যনির্বাহী আধিকারিক ইয়াশিস দাহিয়া, কেয়ার হেলথ ইন্স্যুরেন্স সংস্থার প্রতিষ্ঠাতা ম্যানেজিং ডায়রেক্টর অঞ্জু গুলাটি, আইসিআইসিআই সিক্যুরিটি সংস্থার ম্যানেজিং ডায়রেক্টর বিজয় চান্দোক প্রমুখ।
CG/BD/SB
(Visitor Counter : 106
প্রতিরক্ষামন্ত্রক
পদাতিক সেনাবাহিনীর কম্যান্ডাদের ৩৫তম সম্মেলন
নয়াদিল্লি, ২৭ নভেম্বর, ২০১৯
মধ্যপ্রদেশের মাও-এ পদাতিক সেনাবাহিনীর কম্যান্ডারদের ৩৫তম সম্মেলন শুরু হয়েছে। দ্বিবার্ষিক এই সম্মেলনের উদ্দেশ্যই হল প্রশিক্ষণ, অভিযান এবং পরিচালন ব্যবস্থার মাধ্যমে পদাতিক সেনাবাহিনীর দক্ষতা বৃদ্ধি।
সেনাপ্রধান জেনারেল বিপিন রাওয়াত এই সম্মেলনের সূচনা করেছেন। উপস্থিত ছিলেন পদাতিক সেনাবাহিনীর একাধিক আধিকারিক। তিনদিন ধরে চলবে এই সম্মেলন।
এই সম্মেলনে যোগদানকারী পদাতিক সেনাবাহিনীর সঙ্গে বিশিষ্ট বক্তা ও পেশাদার ব্যক্তিরা তাঁদের চিন্তাভাবনা সরাসরি ভাগ করে নেবেন। নতুন উদ্ভাবনী চিন্তাভাবনাও তাদের সামনে তুলে ধরবেন যাতে পদাতিক সেনাবাহিনী দেশের নিরাপত্তার যে কোন সমস্যার মোকাবিলা করতে পারে।
CG/SS/DM
(Visitor Counter : 62
কল্চর মন্ত্রালয়
হিমালয়াসকী কলচরেল হেরিতেজপু য়োকখৎতুনা ঙাক-শেন্দুনা থম্নবা অমদি ফিভম ফগৎহন্নবগীদমক কলচর মন্ত্রালয়না শেল-থুমগী ওইবা মতেং পীরি
জম্মু অমসুং কাশ্মীরগী য়ুনিয়ন তেরিতোরী, লদাখকী য়ুনিয়ন তেরিতোরী, হিমাচল প্রদেশ, উত্তরখন্দ,সিক্কিম অমসুং অরুনাচল প্রদেশকী লমদমদা শন্দোক্তুনা লৈরিবা কলচরেল হেরিতেজপু রিসর্স, দোকুমেন্তেসন অমদি দিসসেমিনেসন তৌদুনা য়োকখৎপা, ঙাক-শেনবা অমদি মাংহন্দনা থম্নবা হিমালয়াসকী কলচরেল হেরিতেজ ঙাক-শেনবা অমদি ফিভম ফগৎহন্নবগীদমক শেল-থুমগী ওইবা মতেং পীবা হায়নসু খঙনবা শেল-থুমগী ওইবা অচৌবা স্কিম অমা কলচর মন্ত্রালয়না চৎনরি৷ স্কিম অসিগী মখাদা, কলচরেল হেরিতেজকী মতাংদা তম্নবা অমদি নৈননবা, অরিবা মেনুস্ক্রিপশিং, লিতরেচর, আর্ত অমদি ক্রাফতশিং ঙাক-শেন্দুনা থম্নবা অমদি কল্চরেল এক্তিবিতীশিং/ঈশৈ অমদি জগোইগুম্বা থৌরমশিংগী মতাংদা দোকুমেন্তেসন তৌনবা, আর্ত অমসুং কলচরগী ওদিও-বিজ্যুল প্রোগ্রামশিং শন্দোক্নবা অমদি ত্রেদিসনেল অমসুং ফোল্ক আর্ততা ত্রেনিং পীনবা কোলেজশিং অমদি য়ুনিভর্সিতীশিং য়াওনা ভোলুন্তরী ওর্গনাইজেসনশিংদা শেল-থুমগী ওইবা মতেং পীরি৷ ওর্গনাইজেসন অমগীদমক লৈরিবা ক্বান্তম ওফ ফন্দিং অসি চহি অমদা লুপা লাখ ১০.০০নি৷ স্কিম অসিগী লৈরিবা এক্সপর্ত এদভাইজরী কম্মিতীনা স্কিম অসিদগী মেক্সিমম লিমিতকী ৱাংমদা লৈরিবা শেনফমবু রিকম্মেন্ত তৌনবা অদুবু শেনফম অদু লুপা লাখ ৩০.০০দগীদি হেলহন্দনবা কম্মিতী অসিদা শক্তি পীরি৷
হিমালয়াসকী কলচরেল হেরিতেজ ঙাক-শেনবা অমদি চাওখৎপা পুরক্নবগীদমক শেল-থুমগী ওইবা মতেং পীবা হায়বা স্কিম অসিগী মখাদা হৌখিবা চহি অহুমগী মতমদা হিমালয়ান রাজ্যশিংদগী ফংখিবা প্রপোজেল মশিং অদুবু মখাদা পীরি:
|
|
চহি
|
|
ফংখিবা প্রপোজেল মশিং
|
|
২০১৮-১৯
|
|
১৩০
|
|
২০১৯-২০
|
|
১৩১
|
|
২০২০-২১
|
|
১৫৬
হিমালয়াসকী কলচরেল হেরিতেজ ঙাক-শেনবা অমদি ফিভম ফগৎহন্নবগীদমক শেল-থুমগী ওইবা মতেং পীবগী স্কিম অসি জম্মু অমসুং কাশ্মীরগী য়ুনিয়ন তেরিতেরী, লদাখকী য়ুনিয়ন তেরিতোরী, হিমাচল প্রদেশ, উত্তরখন্দ, সিক্কিম অমসুং অরুনাচল প্রদেশ য়াওনা হিমালয়ান রাজ্যশিং/য়ুনিয়ন তেরিতোরীশিংগী কলচরেল হেরিতেজপু ঙাক-শেন্নবা অমদি ফিভম ফগৎহন্নবগীদমক কলচর মন্ত্রালয়না চলাইবা শেল-থুমগী ওইবা অচৌবা স্কিম অমনি৷ হায়রিবা স্কিম অসি সেন্ত্রেল সেক্তর স্কিম অমনি অমদি ফন্দ অমতা রাজ্য সরকারশিংদা হকথেংননা রিলিজ তৌদে৷ অদুমওইনমক, হিমালয়াসকী কলচরেল হেরিতেজ ঙাক-শেনবা অমদি ফিভম ফগৎহন্নবগীদমক শেল-থুমগী ওইবা মতেং পীবা হায়বা স্কিম অসিগী মখাদা নন-গভর্মেন্তেল ওর্গনাইজেসনশিংদা রিলিজ তৌখিবা রাজ্য-রাজ্যগী ওইবা ফন্দশিং অদু ২০২০-২১দা লুপা ৩,৩৬,০০,০০০  ওইখিবা অসিগা চাংদম্নবা মতমদা ২০২১-২২দা লুপা ৪,৭৩,৪৭,৬৪০ দা হেনগৎলকখ্রে৷
ৱারোল অসি ঙসি লোক সভাদা কলচর, তুরিজম অমদি দিবেলপমেন্ত ওফ নোর্থ ইস্তর্ন রিজনগী মন্ত্রী শ্রী জি. কিসন রেদ্দীনা পীখিবনি৷
স্বাস্থ্যওপরিবারকল্যাণমন্ত্রক
ভারতে সংক্রমিত চিকিৎসাধীনদের সংখ্যা হ্রাস অব্যাহত;
এক মাস পর আবারও সংক্রমিত চিকিৎসাধীনের সংখ্যা ৯ লক্ষেরও কম হ’ল;
পর পর ৩ সপ্তাহ ধরে নতুন সংক্রমিতের থেকে কোভিড মুক্ত হওয়ার সংখ্যা বেশি
নয়াদিল্লি, ০৯ অক্টোবর, ২০২০
দেশে সংক্রমিত চিকিৎসাধীনদের সংখ্যা ক্রমশ হ্রাস পাচ্ছে। ৯ই সেপ্টেম্বরের হিসাব অনুসারে ৮ লক্ষ ৯৭ হাজার চিকিৎসাধীন সংক্রমিতের পর এক মাস পর আবারও আজ ৮ লক্ষ ৯৩ হাজার চিকিৎসাধীন সংক্রমিতের হিসাব পাওয়া গেছে। বর্তমানে যতজন সংক্রমিত হয়েছিলেন, তার ১২.৯৪ শতাংশ ౼ ৮ লক্ষ ৯৩ হাজার ৫৯২ জন সংক্রমিত চিকিৎসাধীন।দেশে কোভিড মুক্ত হওয়ার হার ক্রমশ বৃদ্ধি পাচ্ছে। বর্তমানে ৫৯ লক্ষ ৬ হাজার ৬৯ জন সংক্রমণ মুক্ত হয়েছেন। চিকিৎসাধীন সংক্রমিতের থেকে ৫০ লক্ষ ১২ হাজার ৪৭৭ জনেরও বেশি কোভিড মুক্ত হয়েছেন।
গত ২৪ ঘন্টায় ৭৮ হাজার ৩৬৫ জন সংক্রমণ মুক্ত হয়েছেন এবং নতুন করে ৭০ হাজার ৪৯৬ জন সংক্রমিত হয়েছেন। জাতীয় স্তরে সুস্থতার হার ৮৫.৫২ শতাংশ।
পর পর ৩ সপ্তাহ ধরে নতুন সংক্রমণের থেকে বেশি সংখ্যক মানুষ কোভিড মুক্ত হচ্ছেন। এর ফলে, নতুন সংক্রমণের হার হ্রাস পাচ্ছে। সর্বাঙ্গীণভাবে টেস্ট, ট্র্যাক এবং সংক্রমিতদের দ্রুত হাসপাতালে ভর্তির রাজ্য ও কেন্দ্রশাসিত অঞ্চলগুলির উদ্যোগের সঙ্গে কেন্দ্রের সাধারণ চিকিৎসা-পদ্ধতি মেনে চলার ফলে এই সুফল দেখা যাচ্ছে। মহারাষ্ট্র, কর্ণাটক, কেরল, অন্ধ্রপ্রদেশ, তামিলনাডু, উত্তর প্রদেশ, ওডিশা, পশ্চিমবঙ্গ, দিল্লি এবং মধ্যপ্রদেশ –মোট কোভিড মুক্ত হওয়ার ৭৫ শতাংশ ঘটনা এই ১০টি রাজ্য ও কেন্দ্রশাসিত অঞ্চলের থেকে ঘটেছে।
মহারাষ্ট্রে একদিনে ১৫ হাজার জন সংক্রমণ মুক্ত হয়েছেন। ১০টি রাজ্য ও কেন্দ্রশাসিত অঞ্চলে নতুন করে সংক্রমিতদের মধ্যে ৭৮ শতাংশের বাস। মহারাষ্ট্রে সর্বাধিক ১৩ হাজার এবং কর্ণাটকে ১০ হাজার জন নতুন করে সংক্রমিত হয়েছেন।
গত ২৪ ঘন্টায় ৯৬৪ জনের মৃত্যুর খবর পাওয়া গেছে। এদের মধ্যে ৮২ শতাংশই ১০টি রাজ্য ও কেন্দ্রশাসিত অঞ্চলের। মোট মৃত্যুর ৩৭ শতাংশ অর্থাৎ ৩৫৮ জন মহারাষ্ট্রে মারা গেছেন।
বিনোদন পার্ক এবং অন্যান্য যেসব জায়গায় সময় কাটাতে প্রচুর মানুষ জড়ো হন, সেখান থেকে যাতে সংক্রমণ না ছড়ায়, তার জন্য কেন্দ্রীয় স্বাস্থ্য ও পরিবার কল্যাণ মন্ত্রক সাধারণ পরিচালন পদ্ধতি ঘোষণা করেছে। এই নিয়মাবলী দেখতে নীচের লিঙ্কে ক্লিক করুনঃ-
https://www.mohfw.gov.in/pdf/SOPonpreventivemeasurestobefollowedinEntertainmentParksandsimilarplacestocontainspreadofCOVID19.pdf
CG/CB/SB
(
স্বাস্থ্যওপরিবারকল্যাণমন্ত্রক
স্মৃতিভ্রংশ বা ডিমেনশিয়া রোগ কমাতে, মানসিক ব্যাধি গুলির মোকাবিলায় এবং তামাকের ব্যবহার রোধে সরকারের প্রচেষ্টা
নতুন দিল্লি, ০৮ ফেব্রুয়ারি, ২০২২
ল্যানসেট পাবলিক হেলথ জার্নালে প্রকাশিত বিশ্বজুড়ে বার্ডেন ডিজিজ স্টাডি অনুসারে স্মৃতিভ্রংশ বা ডিমেনশিয়ার কেস ভারতে ২০১৯ সালে মোট ৩৮,৪৩,১১৮টি ছিল বলে অনুমান করা হয়েছে। দেশে ডিমেনশিয়ার কেসের সংখ্যা কেন্দ্রীয়ভাবে হিসাব করা হয় না।
মধুমেহ এবং উচ্চ রক্তচাপের আরও ভালো ব্যবস্থাপনার মাধ্যমে স্মৃতিভ্রংশের ঝুঁকি হ্রাস করা যেতে পারে। ভারত সরকার ক্যান্সার, মধুমেহ, হৃদযন্ত্রের রোগ এবং স্ট্রোক প্রতিরোধ ও নিয়ন্ত্রণের জন্য জাতীয় কর্মসূচি বাস্তবায়ন করেছে। আয়ুষ্মান ভারত এবং হেলথ এন্ড ওয়েলনেস সেন্টার-এর মাধ্যমে রোগীদের পরিষেবা দেওয়া হচ্ছে। সরকার ন্যাশনাল প্রোগ্রাম ফর হেলথকেয়ার অফ দা এল্ডারলি-র বাস্তবায়ন করছে। এই প্রকল্পের প্রধান কার্যক্রমের মধ্যে রয়েছে আঞ্চলিক জেরিয়াট্রিক সেন্টারের অধীনে জেরিয়াট্রিক বিভাগ স্থাপন, জেলা পর্যায়ে জেরিয়াট্রিক ইউনিট স্থাপন প্রভৃতি।
মানসিক রোগ গুলির মোকাবিলায় সরকার মানসিক ব্যাধি ও অসুখ সনাক্তকরণ ব্যবস্থাপনা এবং চিকিৎসার জন্য দেশের ৭০৪ টি জেলায় মানসিক স্বাস্থ্য কর্মসূচী বাস্তবায়ন করেছে। এর পাশাপাশি ন্যাশনাল মেন্টাল হেলথ প্রোগ্রাম এর অধীনে ২৫টি কেন্দ্র সেন্টার অফ এক্সেলেন্স ও ৪৭ টি কেন্দ্রকে পোস্ট গ্যাজুয়েট বিভাগে অনুমোদন দেওয়া হয়েছে। কেন্দ্রীয় ও রাজ্যের মানসিক স্বাস্থ্য প্রতিষ্ঠান এবং কেন্দ্র ও রাজ্যের মেডিকেল কলেজগুলির সাইকিয়াট্রিক বিভাগে অ্যালজাইমার রোগের প্রাথমিক সনাক্তকরণ ও চিকিৎসার সুবিধা রয়েছে যা স্মৃতিভ্রংশের সবচেয়ে প্রধান কারণ।
এর পাশাপাশি সরকার দেশে তামাক ব্যবহার রোধে কয়েকটি গুরুত্বপূর্ণ পদক্ষেপ গ্রহণ করেছে।
আজ রাজ্যসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী ডঃ ভারতী প্রভীন পাওয়ার এই তথ্য জানিয়েছেন।
CG/ SB
(Visitor Counter : 147
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১২ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৫ কোটি ৯০ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১০ হাজার ৮৮৯।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ৯৪৬ জন। মোট সুস্থতার সংখ্যা ৪ কোটি ২৫ লক্ষ ৪ হাজার ৩২৯।
সারা দেশে গত ২৪ ঘণ্টায় নতুন করে আক্রান্ত ৭৯৬ জন।
দৈনিক-ভিত্তিতে আক্রান্তের হার ০.২০ শতাংশ।
সাপ্তাহিক-ভিত্তিতে আক্রান্তের হার ০.২৪ শতাংশ।
এখনও পর্যন্ত নমুনা পরীক্ষা হয়েছে ৭৯ কোটি ৪৫ লক্ষ; গত ২৪ ঘণ্টায় ৪ লক্ষ ৬ হাজার ২৫১টি নমুনা পরীক্ষা হয়েছে।
CG/SS/SB
(Visitor Counter : 75
সারওরসায়নমন্ত্রক
এইচআইএল  লিমিটেড কোভিড-১৯ সংকটের মধ্যে ভাল কাজ করে চলেছে
নতুন দিল্লি, ২৭ এপ্রিল, ২০২০
কোভিড-১৯ মহামারীর ফলে উদ্ভূত প্রতিবন্ধকতা কাটিয়ে উঠে কেন্দ্রীয় রসায়ন ও পেট্রোকেমিক্যাল বিভাগএর আওতাধীন রাষ্ট্রায়ত্ত সংস্থাগুলিকে সুষ্ঠুভাবে পরিচালনার জন্য একাধিক উদ্যোগ গ্রহণ করতে বলা হয়েছে। এমনকি বিশ্বের বিভিন্ন সংস্থার সঙ্গে গাঁটছড়া বেঁধে বিনিয়োগের বিষয়েও পরামর্শ দেওয়া হয়েছে। কেন্দ্রীয় রাসায়ন ও সার মন্ত্রী শ্রী ডিভি সদানন্দ গৌড়ার নির্দেশে সংশ্লিষ্ট বিভাগ এই উদ্যোগ নিয়েছে। তিনি পরামর্শ দিয়েছেন যে ভারতীয় সংস্থা, বিশেষত তাঁর মন্ত্রকের অধীনে রাষ্ট্রায়ত্ত সংস্থাগুলির কোভিড-১৯ এর প্রতিকূলতাকে সুযোগে রূপান্তরিত করে বিদেশী বিনিয়োগের বিষয়ে প্রয়াস চালানো উচিত।
মন্ত্রীর পরামর্শ অনুসারে সংশ্লিষ্ট বিভাগের আওতাধীন অন্যতম রাষ্ট্রায়ত্ত সংস্থা এইচআইএল তার ব্যবসায়িক ক্ষেত্রটি বিস্তৃত করার জন্য প্রয়াস চালাচ্ছে এবং চীন, জাপান ও দক্ষিণ কোরিয়ায় ভারতীয় দূতাবাস / মিশনগুলির সঙ্গে যোগাযোগ করে দেশে বিনিয়োগের জন্য আগ্রহী কৃষি-রাসায়নিক নির্মাতাদের আমন্ত্রণ জানিয়ে প্রস্তাব পাঠিয়েছে।
সাম্প্রতি, কোভিড সঙ্কটের কারণে প্রচুর প্রতিবন্ধকতা সত্ত্বেও, এইচআইএল দেশের বিভিন্ন অঞ্চলে ডিডিটি এবং কৃষিক্ষেত্রে বীজ ও কীটনাশক জাতীয় প্রয়োজনীয় রাসায়নিক সামগ্রী সরবরাহ সুনিশ্চিত করছে।
(CG/SS
তথ্যওসম্প্রচারমন্ত্রক
প্রসার ভারতীর আর্কাইভ প্রধানমন্ত্রী সংগ্রহালয়কে জীবন্ত করে তুলেছে
নতুন দিল্লি, ১৬ এপ্রিল, ২০২২
যে সমস্ত মহান জাতীয় কর্মকান্ডে অবদান রাখা সর্বদাই সম্মানের বিষয়, তা প্রসার ভারতীর আর্কাইভ বা মহাফেজখানা আরও একবার করে দেখিয়েছে। ভারতীয় সংবিধানের মূলস্থপতি ডঃ বি আর আম্বেদকরের ১৩১তম জন্ম বার্ষিকীতে প্রধানমন্ত্রী শ্রী নরেন্দ্র মোদী গত ১৪ই এপ্রিল ভারতের প্রধানমন্ত্রীদের নিয়ে যে সংগ্রাহলয় উদ্বোধন করেন, সেখানেও প্রসার ভারতীর অবদান অনস্বীকার্য। দেশের সমস্ত প্রধানমন্ত্রীর অবদান সম্পর্কে সচেতনতা গড়ে তুলতে এই সংগ্রাহলয়টি জাতির উদ্দেশে উৎসর্গ করা হয়েছে।
প্রসার ভারতীর আর্কাইভে ঐতিহাসিক, রাজনৈতিক ও সাংস্কৃতিক দিক থেকে গুরুত্বপূর্ণ এমন কিছু দুর্লভ সম্পদ সঞ্চিত রয়েছে, যেখানে প্রায় ২০৬ ঘন্টার অডিও এবং ৫৩ ঘন্টার ভিডিও কনটেন্ট সংরক্ষণ করে রাখা হয়েছে। এরমধ্যে রয়েছে, সংবিধান সভার সম্বোধন, প্রথম স্বাধীনতার দিন জাতির উদ্দেশে সম্প্রচার, শপথ গ্রহণ অনুষ্ঠান, প্রথম আনবিক রিয়েক্টরের সূচনা এবং আনবিক শক্তি সংস্থার প্রতিষ্ঠা, জরুরী অবস্থা ঘোষণা, রাষ্ট্রসংঘের সাধারণ সভায় ভাষণ, জোট নিরপেক্ষ সম্মেলনে ভাষণ, দিল্লি মেট্রোর উদ্বোধন এবং আরও অনেক কিছু। এই অমূল্য রেকর্ডিংগুলি গণসম্প্রচারক সংস্থা প্রসার ভারতীর কাছে ১৯৪০ থেকে সুরক্ষিত আছে। বৃহত্তর জনস্বার্থেই প্রসার ভারতীর এই উদ্যোগ।
দেশের প্রধানমন্ত্রীদের নিয়ে গড়ে তোলা সংগ্রহালয়টি ভবিষ্যৎ প্রজন্মের কাছে এক গুরুত্বপূর্ণ জ্ঞান ভান্ডার হয়ে উঠবে। এই সংগ্রহালয়ে ভারতের সব প্রধানমন্ত্রীর জীবন-কর্ম ও অবদান তুলে ধরা হয়েছে। ১০ হাজার বর্গমিটারের বেশি এলাকাজুড়ে গড়ে তোলা এই সংগ্রহালয়ে সব প্রধানমন্ত্রীর দুর্লভ কিছু আলোকচিত্র, ভাষণ, ভিডিও ক্লিপ, সংবাদপত্রের ক্লিপিং, সাক্ষাৎকার এবং প্রধানমন্ত্রীদের নিজস্ব লেখনি যথাযথ ভাবে সংরক্ষণ করা হয়েছে। এছাড়াও এই সংগ্রহালয়ে ভার্চুয়াল রিয়ালিটি, অগমেন্টেড রিয়ালিটি এবং ইনটারেক্টিভ স্কিনের মত অত্যাধুনিক প্রযুক্তির ব্যবহার করা হয়েছে। এরফলে, সংগ্রহালয়ে আগত দর্শক-শ্রোতারা সহজেই ভার্চুয়াল পদ্ধতিতে প্রতিটি বিষয়বস্তুর সঙ্গে নিজেদের সম্পর্ক গড়ে তুলতে পারবেন।
প্রসার ভারতীর আর্কাইভ ইউটিউভ চ্যানেলে আরও অনেক দুর্লভ ও ঐতিহাসিক বিষয়বস্তু সংরক্ষণ করে রাখা হয়েছে।
CG/BD/AS/
(Visitor Counter : 105
কেন্দ্রীয়মন্ত্রিসভা
জাতীয় মেডিক্যাল কমিশন বিল ২০১৯-এর সংশোধন/পরিবর্তনে অনুমোদন কেন্দ্রীয় মন্ত্রিসভার
নয়াদিল্লি, ২৮ অগাস্ট, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভাকে জাতীয় মেডিক্যাল কমিশন বিল ২০১৯-এর সংশোধন/পরিবর্তন সম্পর্কে অবহিত করা হয়েছে। গত ১৭ই জুলাই মূল বিলটি অনুমোদিত হয়েছিল কেন্দ্রীয় মন্ত্রিসভায়, যা ২৯ জুলাই সংসদের উভয়কক্ষে পাস হয়। পয়লা আগস্ট সরকারিভাবে এই বিলে সংশোধন আনা হয়।
১৭ই জুলাই কেন্দ্রীয় মন্ত্রিসভায় অনুমোদিত ও সংসদে পাস হওয়া জাতীয় মেডিক্যাল কমিশন বিল ২০১৯-এ যে পরিবর্তনগুলি আনা হয়েছে এবং মন্ত্রিসভাকে এব্যাপারে যা অবহিত করা হয়েছে সেগুলি হল-
বিলে
১)ধারা ৪- ১৪ জন সদস্যের পরিবর্তে ২২ জন আংশিক সময়ের সদস্য
২) ধারা ৪- ৬ জন সদস্যের পরিবর্তে ১০ জন সদস্য
৩) ধারা ৪- ৫ জন সদস্যের পরিবর্তে ৯ জন সদস্য
৪) ধারা ৩৭- সর্বশেষ শিক্ষাদানের উদ্দেশ্যকেও যুক্ত করা হয়েছে।
CG/SS/NS
(Visitor Counter : 65
প্রধানমন্ত্রীরদপ্তর
শৌর্য দিবসে কেন্দ্রীয় সংরক্ষিত পুলিশ বাহিনীর জওয়ানদের অভিনন্দন জানালেন প্রধানমন্ত্রী
নতুন দিল্লি, ৯ এপ্রিল, ২০২০
প্রধানমন্ত্রী শ্রী নরেন্দ্র মোদী আজ শৌর্য দিবসে কেন্দ্রীয় সংরক্ষিত পুলিশ বাহিনীর জওয়ানদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, " সিআরপিএফ জওয়ানরা বীরত্বের জন্যই অধিক পরিচিত। সিআরপিএফ' এর শৌর্য দিবসে আমি নির্ভীক জওয়ানদের অভিনন্দন জানাচ্ছি এবং ১৯৬৫ সালে গুজরাটের সর্দার প্যাটেল সীমান্তে সিআরপিএফ জওয়ানরা যে সাহসিকতার পরিচয় দিয়েছিলেন তা চিরস্মরণীয় হয়ে আছে। বীর সেনানীদের আত্মত্যাগ কখনোই ভোলার নয় "।
(CG/SS
তথ্যওসম্প্রচারমন্ত্রক
তথ্য ও সম্প্রচার মন্ত্রী বাংলার কৃষ্টি সংস্কৃতির প্রশংসা করেছেন
কলকাতা, ১৭ জুন ,২০২৩
তথ্য-সম্প্রচার এবং যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর জানিয়েছেন, দেশের বিনোদনক্ষেত্রকে আরও শক্তিশালী করে তুলতে কেন্দ্র সচেষ্ট । কলকাতায় একটি বেসরকারি টিভি চ্যানেলের পুরস্কার প্রদান অনুষ্ঠানে বক্তব্য রাখার সময় শ্রী ঠাকুর পশ্চিমবঙ্গের চলচ্চিত্র শিল্পের সঙ্গে যুক্ত শিল্পী ও কলাকুশলীদের অভিনন্দন জানান এবং দেশের বিনোদন ক্ষেত্রে তাদের গুরুত্বপূর্ণ অবদানের কথা উল্লেখ করেন ।
মন্ত্রী, তাঁর ভাষণে রবীন্দ্রনাথ, সত্যজিৎ রায়, মৃণাল সেন, ঋত্মিক ঘটক, খাজা আহমেদ আব্বাসের মতো বাংলার কিংবদন্তীদের কথা উল্লেখ করেন । একই সঙ্গে সৃজনশীল বিভিন্ন কাজকর্মের কথা উল্লেখ করে সাম্প্রতিককালের চলচ্চিত্র পরিচালকদের কথাও বলেন ।
শ্রী ঠাকুর জানান, গত বছর ওটিটি প্ল্যাটফর্মে প্রায় ৯ হাজার ৮শো কোটি টাকার বাণিজ্য হয়েছে । ৩ হাজারের মতো সিনেমা তৈরির মধ্য দিয়ে তরুণ প্রজন্মের সৃজনশীল ব্যক্তিত্বদের উত্সাহ উদ্দীপনা প্রতিফলিত । টেলিভিশনে বিষয়বস্তুর সঙ্গে তার গুণমানের দিকটিও বিবেচনায় রাখা প্রয়োজন । টেলিভিশন জগতের বিভিন্ন সমস্যা স্বত্ত্বেও বিষয়বস্তু এবং গুণমান উভয় দিকেই যত্নশীল হতে হবে ।
‘এলিফ্যান্ট হুইসপ্যার’ তথ্যচিত্রের প্রসঙ্গ উল্লেখ করে মন্ত্রী বলেন, অস্কার বিজয়ী এই ছবিটির বিষয়বস্তু এবং গুণমান দুটিই ভাল থাকার কারণে তা পুরস্কৃত হয়েছে । এধরণের চলচ্চিত্র নির্মাণে পুরস্কার প্রাপ্তির বিষয়ে দেশের মানুষও গর্ববোধ করেন ।
শ্রী ঠাকুর চলচ্চিত্র এবং টেলিভিশনের অনুষ্ঠানের বিষয়বস্তুর ক্ষেত্রে কেন্দ্রের বিভিন্ন উদ্যোগের কথা উল্লেখ করেন । তিনি জানান, একটি অত্যাধুনিক প্রতিষ্ঠান গড়ে তোলা হবে যেখানে বিদেশের বিশিষ্ট চলচ্চিত্র ব্যক্তিত্বরা ভারতের চলচ্চিত্র শিল্পের সঙ্গে যুক্ত ব্যক্তিদের ভাল ছবি নির্মাণে সহায়তা করবেন ।
CG/CB/NR
(Visitor Counter : 34
প্রধানমন্ত্রীরদপ্তর
ভারতের মোট অভ্যন্তরীণ উৎপাদনে সামুদ্র অর্থনীতির অবদান নিয়ে একটি নিবন্ধ
নতুন দিল্লি, ৮ জুন, ২০২৩
বিশ্ব সাগর দিবসে কেন্দ্রীয় মন্ত্রী কিরেন রিজিজুর লেখা একটি নিবন্ধ শেয়ার করল প্রধানমন্ত্রীর দপ্তর।
প্রধানমন্ত্রীর দপ্তর ট্যুইট করেছে :
“কেন্দ্রীয় মন্ত্রী @কিরেনরিজিজু জি বিস্তীর্ণ উপকূল রেখা এবং বিপুল সামুদ্রিক সম্পদে সমৃদ্ধ ভারত কিভাবে সামুদ্র অর্থনীতির সম্ভাবনাকে কাজে লাগানোর উদ্যোগ নিয়েছে সেবিষয়ে লিখেছেন।”
CG/AC/SKD
(
পর্যটনমন্ত্রক
কেন্দ্রীয় পর্যটন ও সংস্কৃতি এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি পাঞ্জাব, হরিয়ানা এবং চণ্ডীগড়ের পর্যটন আধিকারিকদের সঙ্গে পর্যালোচনা বৈঠক করেছেন
নতুন দিল্লি, ১৪ ডিসেম্বর, ২০২১
কেন্দ্রীয় পর্যটন ও সংস্কৃতি এবং উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি আজ কেন্দ্রীয় সরকারের পর্যটন মন্ত্রকের পিলগ্রিমেজ রেজুভেনেশন এন্ড স্পিরিচুয়াল অগমেন্টেশন ড্রাইভ এবং স্বদেশ দর্শন প্রকল্পের অধীনে চলা বিভিন্ন কাজকর্মের পর্যালোচনা করেছেন। চণ্ডীগড়ে হরিয়ানা রাজভবনে পাঞ্জাব, হরিয়ানা এবং চণ্ডীগড় পর্যটনের সঙ্গে যুক্ত আধিকারিক এবং ইনস্টিটিউট অফ হোটেল ম্যানেজমেন্টের প্রতিনিধিদের সঙ্গে এই বৈঠক হয়।
কেন্দ্রীয় মন্ত্রী জাতীয় স্মৃতিসৌধ গুলির সংরক্ষণ এবং রক্ষণাবেক্ষণের জন্য কর্পোরেট সোশ্যাল রেসপনসিবিলিটি'র অধীনে কর্পোরেট সেক্টরে কাজ করার জন্য কর্মকর্তাদের আহ্বান জানান। শ্রী রেড্ডি বলেন যে, পর্যটন ক্ষেত্রের সর্বাধিক সুবিধাগুলি পর্যটকদের উপলব্ধি করার জন্য কেন্দ্রীয় সরকারের রাজ্য সরকারের সাথে সমন্বয় তৈরি করে কর্মসূচি গ্রহণ করা দরকার। তিনি আজাদী কা অমৃত মহোৎসব' কে একটি 'ব্র্যান্ড' হিসেবে প্রচারের উপর জোর দেন। পর্যটন খাতে প্রচারের জন্য সোশ্যাল মিডিয়াকে একটি হাতিয়ার হিসেবে ব্যবহার করার কথা উল্লেখ করেন।
শ্রী রেড্ডি জানান যে, পর্যটন মন্ত্রক পাঞ্জাবের আনন্দপুর সাহেব- ফতেগড় সাহেব-চামকৌর সাহেব-ফিরোজপুর- অমৃতসর-খটকারকালান-কালানৌর-পাতিয়ালার উন্নয়নের জন্য স্বদেশ দর্শনের অধীনে একটি হেরিটেজ সার্কিটের অনুমোদন দিয়েছে। এছাড়াও, কেন্দ্রীয় পর্যটন মন্ত্রক পাঞ্জাব ও হরিয়ানা জন্য স্বদেশ দর্শন এবং প্রসাদ প্রকল্পের অধীনে বিভিন্ন প্রকল্পের অনুমোদন করেছে। যার মধ্যে রয়েছে কৃষ্ণ সার্কিট, নাদা সাহেব গুরুদ্বার এবং পঞ্চকুলার মনসা দেবী মন্দিরের উন্নয়ন। এছাড়াও রয়েছে অমৃতসরের করুণাসাগর বাল্মিকী স্থলের উন্নয়ন ও অমৃতসর ও কুরুক্ষেত্র রেলওয়ে স্টেশনে পর্যটনের সুবিধা।
CG/ SB
(Visitor Counter : 78
স্বাস্থ্যওপরিবারকল্যাণমন্ত্রক
ডক্টর হর্ষবর্ধন কোভিড–১৯ পরিস্থিতি পর্যালোচনায় ডক্টর আর.এম.এল এবং সফদরজং হাসপাতাল ঘুরে দেখেছেন
নতুনদিল্লি, ৩ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডক্টর হর্ষবর্ধন আজ নতুন দিল্লীর ডক্টর আর. এম. এল এবং সফদরজং হাসপাতাল ঘুরে দেখেন ও কোভিড–১৯ মোকাবিলায় কি প্রস্তুতি নেওয়া হয়েছে, তা পর্যালোচনা করেন।
ডক্টর আর. এম. এল হাসপাতালে মন্ত্রী ফ্লু কর্ণার, আপৎকালীন চিকিৎসা পরিষেবা, ট্রমা সেন্টার ব্লক এবং কোভিড সনাক্তকরণ কেন্দ্র ঘুরে দেখেন। তিনি হাসপাতালের ব্যবস্থাপনায় সন্তোষ প্রকাশ করেন। ডক্টর বর্ধন মাইক্রোবায়োলজি দপ্তরে প্রতিদিন যেভাবে বিপুল সংখ্যক নমুনা পরীক্ষা করা হয়, তা প্রত্যক্ষ করেন। তিনি সংক্রমণ প্রতিরোধে দপ্তরের যথাযথ ব্যবস্থার প্রশংসা করেন। তিনি জানান, ডক্টর আর.এম. এল হাসপাতালে ট্রমা সেন্টারটি কোভিড–১৯ আইসোলেশন ওয়ার্ডের কাজ করবে।
স্বাস্থ্যমন্ত্রী, সফদরজং হাসপাতালের পরিস্থিতি পর্যালোচনা করেন। এই হাসপাতালের সুপারস্পেশালিটি ব্লকটিকে কোভিড–১৯ আইসোলেশন ব্যবস্থাপনা কেন্দ্রে পরিণত করা হয়েছে। এখানে ৪০০টি আইসোলেশন এবং ১০০টি আই.সি.ইউ শয্যা রয়েছে।
পরিস্থিতির পর্যালোচনার পর ডক্টর বর্ধন চিকিৎসক, নার্স, হাসপাতাল কর্মী এবং সাফাইকর্মীদের সঙ্গে কথা বলেন। দেশজুড়ে স্বাস্থ্য পরিষেবার সঙ্গে যুক্ত মানুষরা যেভাবে কোভিড–১৯ সমস্যার মোকাবিলায় নিরলস কাজ করে চলেছেন, তিনি তার প্রশংসা করেন। তিনি জানান, প্রধানমন্ত্রী শ্রী নরেন্দ্র মোদীর পরামর্শক্রমে এবং প্রতিনিয়ত নজরদারীতে এই সংক্রমণ মোকাবিলায় দেশজুড়ে কাজ করা হচ্ছে। এদেশে এই ভাইরাসের সংক্রমণ রুখতে আমাদের স্বাস্থ্যকর্মীরা তৎপরতার সঙ্গে কাজ করে চলেছেন।
কোভিড – ১৯ এর সংক্রমণ আটকাতে সকলের ঘরে থাকার বিষয়টিতে ডক্টর হর্ষবর্ধন জোর দেন।
(CG/CB/SFS